Deputatul PNL, Grigore Crăciunescu,a depus la Camera Deputaţilor un proiect de lege prin care propune ca drapelul României să fie modificat prin adăugarea unei coroane deasupra stemei. Grigore Crăciunescu susține că "stema va sublinia ideea de independenţă şi suveranitate a statului român", informează B1 Tv.

"Întrucât, în acest moment se dezbate revizuirea Constituției, și, în același timp, se consideră că este necesar ca stema țării să fie aplicată pe drapel, este necesar ca aceasta, adica stema, să fie completă cu toate elementele heraldice, care sunt specifice tradiției poporului român. A sosit momentul să reîncoronăm acvila de pe stema României, ca act reparatoriu în fața istorie", se mai arată în proiectul de lege al liberalui Crăciunescu.



Proiectul va ajunge în plenul Camerei Deputaţilor care este decizională.